<b>שאלה </b>בהלכות מילה (פ''ב ח') מקוה שדרכן להרחיץ את הקטן מרחיצין וכו' עד בין בחמין שהוחמו בערב שבת ובין בחמין שהוחמו בשבת מפני שסכנה היא לו משמע דאפי' על ידי ישראל אדרבה לא ימול ולא יסתכן כיון דמכשירי מילה אינן דוחין את השבת וכבר תפסו הרבנים המשיגים את הרב מרנא ורבנא האלפסי ז"ל שכתב בהלכות מרחיצין את הקטן כדרכו בין לפני המילה ובין לאחר המילה בין בחמין שהוחמו בשבת וכו' וכמדומה לנו כך היה לו לכתוב מרחיצין את הקטן כדרכו לפני המילה בחמין שהוחמו בערב שבת לאחר המילה אם נשפכו חמין שלו מחמין לו חמין אפי' בשבת מפני שסכנה היא לו והוא כשנשפכו אחר המילה אבל קודם המילה אם אין לו חמין תדחה המילה ואין השבת נדחה שאין מכשירי מילה דוחין את השבת: